ANDREW WOMMACK EVANKELIUMIN ÄÄRELLÄ
OPETUSTA ELIASTA 1/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Tänään aloitan uuden opetussarjan, jossa puhun Eliasta.
Jumala on käyttänyt Raamatun henkilöitä elämässäni voimallisesti.
Kasvoin kristityssä kodissa ja tulin uskoon 8-vuotiaana, -
joten en ole koskaan käynyt kovin syvällä maailmassa, -
mutta Jumala antoi meille Raamatun henkilöt ja kertomukset, -
jotta voisimme ottaa heistä oppia. Jakeissa 1. Kor. 10:6 ja 11 sanotaan, -
että kaikki asiat Israelin historiassa tapahtuivat meille esimerkiksi, -
jotta meistä ei tulisi valittajia tai avionrikkojia kuten joistakin heistä.
Jumala antoi nämä kertomukset Raamattuun opetukseksi meille, -
ja olen oppinut Eliastakin paljon. Samaistun häneen monella tavalla -
ja uskon, että me kaikki voimme oppia jotakin hänestä.
Elia sai kokea valtavaa menestystä, mutta myös suuria tappioita.
Voimme oppia hänestä paljon.
Minulla on tästä aiheesta myös kirja -
sekä kurssimuotoinen työkirja.
Lisäksi meillä on DVD- ja CD-levyjä tästä aiheesta.
CD-levyjen opetus on seminaaristani, DVD-levyjen tv-ohjelmastani.
Uskon, että tämä muuttaa elämäsi.
Sanon niin kaikesta, mitä opetan, koska opetan vain asioita, -
jotka ovat muuttaneet oman elämäni.
En opeta teoriaa tai muiden opetuksia, jotka kuulostavat minusta hyviltä.
Jumala on todella muuttanut elämääni näiden raamatunkohtien kautta, -
ja uskon, että ne tulevat tekemään saman sinulle.
Pyydän, että avaat sydämesi ja annat Jumalan puhua, -
koska nämä asiat on kirjoitettu Raamattuun juuri sitä varten, -
että voisimme oppia niistä.
Kertomus Eliasta alkaa 1. Kuningasten kirjan luvusta 17.
1. Kun. 17:1 "Tisbeläinen Elia, eräs Gileadiin asettuneita siirtolaisia, -
sanoi Ahabille: 'Niin totta kuin Herra, Israelin Jumala, elää, -
jonka edessä minä seison: näinä vuosina ei tule kastetta eikä sadetta -
muutoin kuin minun sanani kautta'."
Tulemme käymään läpi useita lukuja Elian elämästä, -
mutta voisin puhua tästä yhdestä jakeesta viikkokausia.
Siinä on tärkeää myös se, mitä siinä ei sanota.
Elia astuu näyttämölle, mutta hänen taustastaan ei kerrota -
mitään muuta kuin että hän asui paikassa nimeltä Tisbe -
ja kuului Gileadin alueelle asettuneisiin siirtolaisiin.
Hänen vanhemmistaan tai taustastaan ei kerrota mitään, -
eikä siitä, miten Jumala alkoi toimia hänen elämässään.
Se, mitä tässä jakeessa ei kerrota, on todella tärkeää, -
koska Elia ei selvästikään tuntenut ketään kuninkaan sisäpiiristä -
tai ollut kuninkaallista syntyperää.
Siitä, millainen hänen perheensä oli, ei kerrota mitään.
Ainoa asia, joka Eliassa oli erilaista oli se, että hänellä oli sana Herralta.
En tiedä sinusta, mutta minulle tämä on merkittävää. Samaistun tähän.
Kun Herra kosketti elämääni ensi kerran 23.3.1968, -
Hän sytytti sisälleni tulen, eikä kestänyt montaa päivää, -
kun tiesin, että minun tuli kertoa siitä, mitä Hän oli tehnyt elämässäni.
Yritinkin tehdä niin ja koin pian, että minulla oli kutsu opettamiseen.
Kaikki teistä eivät ehkä tiedä tätä, mutta olin hyvin sisäänpäin kääntynyt.
Pystyin helposti juttelemaan ystävieni kanssa, -
mutta vieraiden edessä halvaannuin ja pystyin tuskin katsomaan heitä.
Olin niin ujo ja sisäänpäin kääntynyt, etten mitenkään voinut puhua heille.
Ja silti Jumala kutsui minua opettamaan Sanaansa.
Tunsin sen sydämessäni, kun seisoin ihmisten edessä.
Jumala ei koskaan sanonut sitä ääneen, mutta tiesin varmasti, -
että Hän oli tehnyt elämässäni jotain erityistä -
ja halusi minun kertovan evankeliumin totuutta kaikkialla maailmassa.
Hyvää tarkoittavat ihmiset sanoivat, että minun pitäisi mennä seminaariin -
ja hankkia tutkinto, mutta Jumala oli juuri käskenyt minun lopettaa opinnot.
Opiskelin tuolloin ensimmäistä vuotta maallisessa yliopistossa.
Jumala johdatti minut vain istumaan nenä kiinni Raamatussa.
Olen siis itseoppinut. Pyhä Henki opetti minua, kun luin Raamattua.
Kaikki sanoivat, etten voi tavoittaa ja koskettaa ihmisiä ilman tutkintoa.
Olin siis introvertti ja vailla ihmisten hyväksymää koulutusta.
Raamattukoulussamme puhutaan, että koulusta pitäisi tehdä -
virallisesti tunnustettu yliopisto.
Siihen vaaditaan, että kaikilla opettajilla olisi yliopistotutkinto, -
mutta silloin en voisi opettaa omassa koulussani.
Minulle se ei ole ongelma. En tavoittele ihmisten hyväksyntää, -
mutta olen koko elämäni ajan käsitellyt sitä, ettei minulla ole -
mitään ihmisten mielestä välttämät- tömiä luonnollisia avuja opettamiseen.
Kun luin tämän Eliasta, samaistuin välittömästi häneen, -
koska Elialla ei ollut hyvää taustaa, pätevyyttä tai tutkintoja.
En ole niitä vastaan, jos Jumala johdattaa sinua hankkimaan ne, -
ja joissakin ammateissa ne ovat välttämättömiä, -
mutta olen aina kokenut, että minulta puuttuu jotain -
ihmisten mielestä tärkeää. Jos olisin Jumala, en olisi valinnut itseäni.
Olen outo kaveri Teksasista enkä edes pidä äänestäni.
Minulta puuttuu niin monia tärkeitä ominaisuuksia.
Ensimmäinen asia, jonka huomasin Eliasta oli se, -
ettei hänen pätevyydestään kerrottu mitään. Hänet pätevöitti vain se, -
että hänellä oli sana Jumalalta. Jumala on puhunut tästä minulle.
Minutkin pätevöittää se, että Hän on koskettanut minua -
ja antanut sanansa sydämeeni.
Vieläkin on monia, jotka eivät pidä minusta, mutta en välitä siitä.
Miljoonien ihmisten elämä on muuttunut työni kautta.
Se ei johdu luonteestani, hienoista vaatteistani -
tai joistakin tempuista. Muutoksen on saanut aikaan vain Jumalan sana.
Siksi samaistun Eliaan.
Elia ei sanonut kuninkaalle, että tämän tuli kuunnella häntä, -
koska hän oli niin tärkeä mies.
Hän lähestyi tätä vain siksi, että hänellä oli sana Jumalalta.
Minut erottaa kaikista muista vain se, että Jumala on antanut minulle sanan.
Se on myös ainoa asia, joka voi todella erottaa sinut.
Voit erottautua monin eri tavoin saavutustesi ja tutkintojesi kautta, -
mutta jos puhutaan asioista, jotka kestävät ikuisesti, -
ihmisten elämä voi muuttua niin, että sillä on iankaikkista merkitystä -
vain Jumalan voimasta, joka tulee ilmi Hänen sanastaan.
Jumalan sana on tärkein asia, jonka voit saada elämässäsi.
Jumalan puhe Hänen Sanansa kautta on aarre.
Jumalan sanassa on monta kohtaa, joissa sanotaan näin.
Voisin puhua niistä päiväkaupalla, mutta en nyt mene niihin.
Psalmissa 19 puhutaan Jumalan sanan hyödyistä -
ja siitä, kuinka se tekee tyhmät viisaiksi ja virkistää sielun.
Jumalan sana on maailman vahvin voima. Kun Herra tulee takaisin -
ja tuhoaa ihmiset, sanotaan, että veri kuohuu hevosen kuolaimiin asti -
parin sadan kilometrin päähän, -
ja ruumiiden hautaamiseen menee seitsemän vuotta.
Näin sanotaan Ilmestyskirjassa. Se tapahtuu miekalla, -
joka tulee Hänen suustaan. Efesolais- kirjeen mukaan se on Jumalan sana.
Hän tulee vain puhumaan sanoja suustaan. Sanat loivat maailman.
Suurin osa ihmisistä ei kunnioita tai ymmärrä Jumalan sanaa, -
mutta se loi kaiken sen, minkä näemme ympärillämme -
ja tulee myös tuhoamaan kaiken sen ja luomaan uudet taivaat ja maat.
Jumalan sana myös muuttaa ihmisiä. Se on Jumalan voima.
Elialla oli sana Jumalalta, ja siksi hän ei tuonut esiin inhimillisiä kykyjään, -
pätevyyttään tai tärkeyttään. Hän vain puhui Jumalan sanaa.
Se on voimallista. Rakastan sitä.
Juuri niin Jumala on tehnyt minunkin elämässäni.
Ainoa asia, joka on avannut minulle tilaisuuden koskettaa ihmisiä, -
on se, että Jumala on ilmoittanut minulle sanansa.
Se on muuttanut oman elämäni, ja näen sen muuttavan muitakin.
Tässä on opetus meille kaikille.
Monesti koemme, että jos meillä on vain Pyhän Hengen puhe Sanasta, -
olemme vähempiarvoisia kuin ne, joilla on tutkinnot ja muut.
En vastusta ihmisiä, joilla on tutkinto, se on minusta hieno asia, -
mutta usein arvostamme vain näitä inhimillisiä suorituksia.
Sinulla voi kuitenkin olla 32 tutkintoa, ja silti olet sisältä jäässä.
Se ei takaa sitä, että palat Jumalalle ja että Hän toimii elämässäsi.
Se, jolla on sana Jumalalta, ei koskaan ole niiden armoilla, -
joilla on nämä inhimilliset, luonnolliset pätevyydet.
Minua haastateltiin äskettäin Vietnamista kertovaa kirjaa varten.
Se oli mielenkiintoista, koska yksi haastattelija oli Vietnamissa kanssani.
En tunnistanut häntä, kun haastattelu alkoi, -
mutta tunnistin hänet, kun kävin läpi valokuvia, ja hän tunnisti itsensä.
Minulla oli kuva hänestä istumassa takkini päällä punkkerissani.
En ollut nähnyt häntä 43 vuoteen. Oli hienoa tavata hänet uudelleen.
Toin tämän esiin, koska Vietnamissa ollessani vedin raamattupiiriä.
En tuntenut Sanaa kovin hyvin, sillä Herra oli koskettanut minua -
vain noin vuotta aiemmin. Aloin vasta vähitellen ymmärtää asioita.
Ryhmässä oli 6―7 miestä, kun Princetonista valmistunut kaveri, -
todella älykäs tyyppi, tuli mukaan joksikin aikaa.
Sitten hän alkoi kysellä kysymyksiä. En ymmärtänyt, mitä hän ajoi takaa.
Hän oli ateisti ja odotti vain tilaisuutta nolata minut.
Hän kyseli, ja kun en osannut vastata, hän teki minut naurunalaiseksi.
Lopulta hän paljasti olevansa ateisti ja sanoi, ettei Jumalaa ole olemassa.
Hän pilkkasi Jumalaa ja sanoi, etten tiennyt mistään mitään.
Hän lähti pois, ja kaikki piiriläiset lähtivät tuon ateistin mukaan.
Hän sai heidät seuraamaan itseään.
Jäin istumaan musertuneena ja kysyin Herralta, -
mitä olisin voinut sanoa tai tehdä. En tiennyt vastauksia kysymyksiin.
Puolisen tuntia myöhemmin olin kappelissa, kun hän tuli istumaan -
kappelin kirjastoon ja selaili kirjaa. Näin hänet ja aloin rukoilla, -
että Jumala antaisi uuden tilaisuuden puhua tuon ateistin kanssa.
Kun kohotin katseeni rukouksesta, hän seisoi edessäni ja sanoi: -
"Haluan sen, mitä sinulla on." Olin täysin typertynyt.
"Haluatko todella?" Hänhän oli juuri nolannut minut täysin.
Nyt hän halusi saman, mitä minulla oli. Kysyin, miksi hän halusi sen.
Hän sanoi: "Nolasin sinut täysin.
Ajoin sinut nurkkaan ja riisuin sinut paljaaksi sanoillani.
Et osannut vastata kysymyksiini, mutta sinulla on yli ymmärryksen -
käyvä suhde Jumalaan.
Et osannut vastata kysymyksiin, mutta uskot yhä Jumalaan."
Hän jatkoi: "Koko elämäni perustuu älyyn ja järkeilyyn.
Jos joku olisi tehnyt minulle sen, minkä tein sinulle, tappaisin itseni, -
mutta sinulla on yhä suhde Jumalaan."
Sanoin hänelle: "En osaa vastata kysymyksiisi, mutta tiedän, -
että Jumala on olemassa, koska puhuin Hänelle juuri ja Hän vastasi."
Aloin puhua hänelle senhetkisestä suhteestani Jumalaan ja siitä, -
mitä Hän oli puhunut tuona päivänä. En tiennyt kaikkia vastauksia, -
mutta Hän eli sisälläni. Mies sanoi, että juuri tuota hän halusi.
Nykyisin osaisin vastata suurimpaan osaan hänen kysymyksistään, -
mutta haluan sanoa, että ihminen, jolla on sana Jumalalta, -
ei ole koskaan sellaisen ihmisen armoilla, joka vain järkeilee.
Se on voimallista. En tiedä, ymmärrätkö tämän asian tärkeyden.
Monet teistä ovat antaneet maailman pelotella itseään.
Olette arkoja, koska teillä ei ole tutkintoja, palkintoja -
ja kaikkia muita asioita, joita ihmiset arvostavat.
Jos olet syntynyt uudesti ja sinulla on ilmoitus Jumalan sanasta, -
se tekee sinusta pätevän. Monet eivät ymmärrä tämän asian tärkeyttä.
Jumalan sana on voimakkain asia, joka meille on annettu.
Se, että luet Raamattua ja osaat lainata sitä on eri asia kuin se, -
että Jumala antaa ilmestyksen ja puhuu sinulle Sanansa kautta.
Sinussa on Pyhä Henki, joka on tehnyt Kirjoitukset eläviksi elämässäsi.
Jos tämä on tapahtunut sinulle, se on ihmeellistä.
Ajattele, että kaikkivaltias Luoja, joka hallitsee maailmankaikkeutta -
ja jolta miljardit ihmiset rukoilevat apua jatkuvasti, -
käyttää aikaa siihen, että puhuu suoraan sinulle -
ja antaa sinulle ilmestyksen Sanastaan. Se on uskomatonta.
Meitä, joille Raamattu on tullut eläväksi, ei ole kovinkaan paljon.
Useimmille Raamattu on kuin mikä tahansa kirja.
Tämä kirja on elävä, mutta se ei aukea automaattisesti.
Jos kuitenkin avaamme sydämemme ja luemme Raamattua, -
Pyhä Henki puhuu meille ja Kirjoitukset tuovat meille elämää.
Olen nähnyt poikani heräävän oltuaan kuolleena viisi tuntia.
Olen nähnyt parin muunkin ihmisen heräävän kuolleista, -
sokeiden ja kuurojen paranevan, ihmisten nousevan pyörätuolista -
ja avioliittojen eheytyvän, koska Pyhä Henki ilmaisi minulle -
tässä Sanassa olevan voiman, ja lisäsin siihen uskoa.
Kun lisäämme Jumalan sanaan uskon, voima vapautuu.
Katsojien joukossa on ihmisiä, joille Jumala on puhunut Sanan kautta.
Teillä on sana Jumalalta yhtä varmasti kuin Elialla oli, -
mutta ette ole arvostaneet sitä niin kuin hän.
Tulen puhumaan monista asioista, mutta teidän on ymmärrettävä, -
että tuohon aikaan Israelissa oli varmasti monia, joille Jumala puhui, -
mutta Elia oli erilainen kuin muut, koska hän uskoi sen -
ja oli valmis menemään Ahabin, jumalattoman kuninkaan luo.
1. Kuningasten kirjan luvun 16 lopussa puhutaan Ahabista.
1. Kun 16:30 "Mutta Ahab, Omrin poika, teki sitä, mikä on pahaa -
Herran silmissä, enemmän kuin kaikki hänen edeltäjänsä."
Se oli paljon sanottu. En ehdi kerrata Israelin historiaa, -
mutta Jerobeam oli erittäin paha kuningas, joka palvoi epäjumalia.
Muut kuninkaat jopa uhrasivat lapsiaan näille pakanajumalille.
He tekivät kamalia asioita, mutta Ahab oli pahempi kuin kukaan heistä.
1. Kun. 16:31 "Ei ollut siinä kylliksi, että hän vaelsi Jerobeamin, -
Nebatin pojan, synneissä, vaan hän otti myös vaimokseen Iisebelin, -
siidonilaisten kuninkaan Etbaalin tyttären, -
ja rupesi palvelemaan Baalia ja kumartamaan sitä."
Tulemme huomaamaan, että Iisebel oli todella paha nainen.
Luvussa 21 sanotaan, että hän sai Ahabin tekemään monenlaista pahaa.
Ahab oli jumalaton kuningas. Jakeessa 1. Kun. 18:13 sanotaan, -
että Iisebel oli käskenyt tappaa kaikki Jumalan profeetat.
Kun Elia meni Ahabin luokse ja profetoi Herran nimessä, -
hän vaaransi henkensä. Hän meni vihollisleiriin, -
juuri sen kuninkaan luo, joka oli yrittänyt tappaa Jumalan profeetat.
Silti Elia meni rohkeasti kertomaan sanomansa.
Maassa oli tuolloin luultavasti muitakin profeettoja.
Jakeessa 1. Kun. 18:13 sanotaan, että oli vielä sata Herran profeettaa, -
jotka olivat piilossa. Jumala oli siis puhunut muillekin palvelijoilleen, -
mutta Elian erotti se, että hänellä oli sana Jumalalta, ja hän tiesi sen.
Hän ymmärsi sen voiman ja meni siksi rohkeasti kuninkaan luo.
Hän vaaransi elämänsä, koska tiesi Jumalan antaman sanan voiman.
Veljet ja sisaret, joukossanne on ihmisiä, joille Jumala on puhunut.
Ette vain ole yhdistäneet sitä uskoon.
Jakeessa Hepr. 4:2 sanotaan, että israelilaisille saarnattu sana -
ei hyödyttänyt heitä, koska se ei uskossa sulautunut heihin.
Jumalan puhuma sana ei riitä, lisäksi tarvitaan uskoa.
Sinun on ymmärrettävä, kuinka voimallinen Sana on elämässäsi -
ja lakattava arastelemasta ihmisiä, jotka arvostavat ulkoista pätevyyttä -
enemmän kuin Jumalan sanaa. Jos Jumala on puhunut sinulle -
ja koskettanut sinua, se pätevöittää sinut.
Lisää siihen uskoa, astu rohkeasti esiin kuin Elia -
ja ala puhua ja toimia tuon Sanan pohjalta.
Olin innoissani, kun näin, mitä Jumala teki tuon miehen kautta, -
jonka koulutuksesta tai sukupuusta ei kerrottu mitään.
Hänellä oli vain Sana, mutta hän muutti tuon kansan.
Sama voi tapahtua tänäänkin.
Kuvittele paikka, jossa erilaisista taustoista tulevat ihmiset -
voivat rakentaa elämänsä Jumalan totuuden lujalle perustalle.
Paikka, jossa Raamatun tuntemus ja käytännön palvelu ovat tasapainossa.
Paikka, jossa opetuslapseus on elämäntapa ja yhteys -
Jumalan ja ihmisten välillä kuin raikasta vuoristoilmaa.
Kuvittele Charis-raamattukoulu.
Jos olet unelmoinut siitä, että Jumala saisi koskettaa elämääsi, -
on aika ottaa ensimmäinen iso askel ja ilmoittautua Charis-kouluun.
Uudet tilamme Coloradossa avataan myöhemmin tänä vuonna, -
jotta yhä useammat muutoksentekijät voisivat aloittaa tämän matkan -
viedäkseen hyvät uutiset Jumalan armosta ja rakkaudesta maailmaan, -
joka janoaa totuutta.
Nettisivuiltamme löydät lisätietoa raamattukouluistamme.
Etsi itseäsi lähin koulu ja astu sisään suunnitelmaan, -
joka Jumalalla on sinua varten.
Charis-raamattukoulu on muuttanut ihmisiä ja maailmaa vuodesta 1994.
Jos toimit kokopäiväisesti pastorina, haluan kutsua sinut -
Euroopan pastorikonferenssiimme 21.―23.10.2013.
Se pidetään uudistetuissa tiloissamme Englannin Walsallissa -
Grace-keskuksessa. Olen innoissani siitä.
Bob Yandian puhuu kanssani, Charlie ja Jill LeBlanc vastaavat ylistyksestä.
Olisi mukava nähdä sinut. On aika rohkaista toisiamme evankeliumilla.
Pastorit tarvitsevat rohkaisua, joten harkitse tätä tilaisuutta.
21.―23.10. tiloissamme Englannin Walsallissa.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan ensimmäinen osa on nimeltään "Paikka nimeltä siellä".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Suomennos: Anni Lähteenmäki